CELEX: C2005/082/43
Language: sl
Date: 2005-04-02 00:00:00
Title: Zadeva C-65/05: Tožba Komisije Evropskih skupnosti proti Helenski republiki, vložena dne 10. februarja 2005

2.4.2005   
            
            
               SL
            
            
               Uradni list Evropske unije
            
            
               C 82/21
            
         Tožba Komisije Evropskih skupnosti proti Helenski republiki, vložena dne 10. februarja 2005
   (Zadeva C-65/05)
   (2005/C 82/43)
   Jezik postopka: grščina
   Komisija Evropskih skupnosti, ki jo zastopa Maria Patakia, pravna svetovalka pravne službe Komisije, z naslovom za vročanje v Luxembourgu, je dne 10. februarja 2005 na Sodišče Evropskih skupnosti vložila tožbo proti Helenski republiki.
   Tožeča stranka Sodišču predlaga, naj:
   
               —
            
            
               ugotovi, da Helenska republika z določitvijo prepovedi namestitve in uporabe vseh električnih, elektronskih in elektromehanskih iger, vključno s tehničnimi razvedrilnimi igrami in vsemi računalniškimi igrami na vseh javnih ali zasebnih mestih, razen v igralnicah, kot to izhaja iz člena 2(1), člena 3, drugi del, člena 4 in člena 5 zakona št. 3037/2002, ni izpolnila obveznosti iz členov 28, 43 in 49 Pogodbe ES in člena 8 Direktive 98/34/ES;
            
         
               —
            
            
               Helenski republiki naloži plačilo stroškov.
            
         Tožbeni razlogi in bistvene trditve
   Komisija je prejela pritožbe v zvezi z zakonsko prepovedjo namestitve in uporabe vseh električnih, elektronskih in elektromehanskih iger, vključno s tehničnimi razvedrilnimi igrami in vsemi računalniškimi igrami na vseh javnih ali zasebnih mestih, razen v igralnicah.
   V luči sodne prakse Sodišča Komisija meni, da navedena prepoved pomeni ukrep, ki omejuje prost pretok blaga, svobodo ustanavljanja sedeža in svobodo opravljanja storitev. Poleg tega Komisija poudarja, da ni bila obveščena o osnutku obravnavanega zakona, kar pomeni kršitev člena 8(1) direktive Evropskega Parlamenta in Sveta 98/34/EGS (1) z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov in predpisov, ki se nanašajo na storitve informacijske družbe.
   Komisija poleg tega meni, da navedeni razlogi varovanja javnega reda in predvsem skrb, da se razvedrilne igre ne bi spremenile v hazardne, kar bi lahko povzročilo socialne probleme, ne pomenijo zadostnega razloga za sprejem zadevnih prepovednih ukrepov, kajti naveden cilj se lahko doseže tudi z ustreznejšimi ukrepi, ki so sorazmerni in ki manj omejujejo zgoraj navedene svoboščine.
   Poleg tega, po mnenju Komisije, s strani grških oblasti zatrjevana potreba po nujnem sprejetju ukrepov, ne opravičuje dejstva, da Komisija o tem ni bila obveščena, kajti Direktiva 98/34 določa nujni postopek.
   Posledično Komisija meni, da Helenska republika ni izpolnila obveznosti iz členov 28, 43 in 49 Pogodbe ES in člena 8 direktive 98/34/ES.
   
      (1)  UL L 204, 21.7.1998, str. 37.